Humalistonkatu (Turku)

Humalistonkatu () on runsaan 600 metrin mittainen vilkas liikekatu Turun läntisessä keskustassa VII kaupunginosassa. Se kulkee kaakosta luoteeseen Eerikinkadulta Ratapihankadulle Turun päärautatieaseman edustalle. Katua pitkin kulkevat monet Turun länsiosiin suuntaavat bussireitit. Kadun varrella on monia erikoisliikkeitä, kahviloita ja ravintoloita.

Humalistonkadun alkupäässä on 2010-luvun lopulla peruskorjattu Sokos-hotelli Seurahuone sekä entinen Turun pääposti, joka on nyt muun muassa Telian käytössä. Vuodesta 1983 on Humalistonkadulla toiminut Terveystalo Healthcaren vuonna 2011 ostama, Sakari Alhopuron perustama Lääkäriasema Pulssi.Turussa toimiva Lääkäriasema Pulssi osaksi Terveystaloa, Terveystalo 30.11.2011. Viitattu 22.2.2016.

Ravintoloita
Humalistonkadun arvellaan saaneen nimensä alueella aiemmin sijainneista humalatarhoista.Humalistonkatu, Unikankare-sivusto. Viitattu 22.2.2016.
Humalistonkatu on jo toistasataa vuotta ollut tunnettu monien ravintoloiden ja aiemmin myös monien elokuvateattereiden katuna.
Humalistonkadun pitkäaikaisin ravintola oli Kilta, joka perustettiin 1920-luvulla rakennusmestariyhdistyksen kerhohuoneistoksi. Vuodesta 1956 Kilta toimi silloin valmistuneessa uudisrakennuksessa Humalistonkatu 8:ssa. Kilta lopetti toimintansa 2007, jolloin sen tiloihin tuli ravintola Klubi.Yli-Parkas, Hanne: Ravintola Klubi laajentaa vapautuviin tiloihin, Turun Sanomat 17.8.2007. Viitattu 22.2.2016. Se meni konkurssiin 2015, ja tammikuusta 2016 tiloissa on toiminut live-klubi Gong ja huhtikuusta 2017 myös irlantilaishenkinen Toby & Fellas.

Tanssiravintola Thrinaxin paikalla Yliopistonkadun kulmassa toimi vuosina 2004-2009yökerho Gigglin’ Marlin. Maaliskuussa 2009 samalla paikalla avasi ovensa Apollo Live Club.Tapana, Erja: Paritanssi väistyy Turussa diskojytkeen tieltä, Turun Sanomat 8.5.2004. Viitattu 21.2.2016. Lounais-Suomen Maalaistentalossa toimivat aikoinaan hotelli Maakunta ja ravintola Itämeri.Historia , Alvarium. Viitattu 21.2.2016. Nyt talossa ovat Omenahotelli ja Pub Alvar, ja viereiseen Domino-elokuvateatteriin valmistuu kesällä 2019 Linnateatterin Domino-teatteriravintola.

Elokuvateattereita
1960-luvun alusta 1980-luvun puoliväliin Killan talossa Humalistonkatu 8:ssa toimi elokuvateatteri Bio Boston. Muita Humalistonkadulla toimineita elokuvateattereita ovat olleet Kaleva (numerossa 2 vuosina 1906–1960),Mäkelä, Jari: Biografi teatteri, Alhambra, Kaleva . Turun Elokuvateatterien Historia 1905-2005. Elektroninen aineisto, 2005. Viitattu 22.2.2016. ja 2010-luvulla Turun kaupunginteatterin väistötilana ja kesästä 2019 Linnateatterin pääpaikkana toimiva Domino (Humalistonkatu 7) (Tilaajille.)Kaupunginteatteri sai uuden näyttämön , Turkulainen 22.2.2016. Viitattu 11.7.2019.. Numerossa 3 toimi vuosina 1967–2004 ja uudelleen vuonna 2018 avattu pieni Astor- ja Diana-nimillä tunnettu elokuvateatteri, joka on välillä toiminut Monk-jazzklubina. Humalistonkadun kulmissa toimivat myös Puutarhakadun Ritz (1955–1979) ja Yliopistonkadun Casino (1913–1957).Mäkilä, Jari: Turun elokuvateattereiden historia 1905–2005 . Viitattu 21.2.2016.

Poikkikadut
Eerikinkatu
Yliopistonkatu
Puutarhakatu
Rauhankatu
Läntinen Pitkäkatu
Ratapihankatu

Kadun kiinteistöjä
Humalistonkatu 1
entinen Turun postitalo, Selim Savonius 1933Brozinski, Ari & Rajala, Kirsi: Turun postitalo, Kivikierros-sivusto. Viitattu 22.2.2016.Laaksonen & Nummelin 2013, s. 165.
1b: asuinkerrostalo, Schauman Arkkitehdit 2013Humalistonkatu 1b , Schauman Architects. Viitattu 22.2.2016.
Humalistonkatu 2
Seurahuone, Erik Bryggman ja Ilmari Ahonen 1928Historia, Turun Seurahuone, Sokos Hotels. Viitattu 22.2.2016.
elokuvateatteri Kaleva, arkkitehti Axel Nyström 1906, purettu 1960
2b: asuinkerrostalo, 1960-luku
Humalistonkatu 3 (Yliopistonkatu 26)
Kestilänkulma, Olli Kestilä ja Knut von Troil 1955Antinluoma, Iina: Olli Kestilän kädenjälki näkyy Turun kaupunkikuvassa , Turun Sanomat 26.8.2005. Viitattu 22.2.2016.
Kestilä-vaateyrityksen pääkonttori ja päämyymälä 1950-luvulta 1980-luvun loppuunMuistatko nämä Turun takavuosien tällipaikat?  Aamuset 18.09.2015. Viitattu 22.2.2016.
Suomen ensimmäinen kattopysäköintialue 40 autolle ja autohissiSuomi 1965: Sanan säilä heilui euroviisuissa , toimittaja Jukka Saarisen kolumni, Turun Sanomat 23.2.2015. Viitattu 22.2.2016.
pieni elokuvateatteri Astor, myöh. Diana, 1967–2004 ja 2018–
välillä jazzklubi Monk, nykyisin mm. Tyttöjen Talo
Humalistonkatu 4
Askalan talo, Karl Johan Sahlberg 1910–1911
Humalistonkatu 5
Kasinonkulma, Veijo Kahra 1958Laaksonen & Nummelin 2013, s. 170.
1959–1970 talossa toimi halpatavaratalo Tempo Missä osoitteessa ja minä vuosina halpatavaratalo Tempo toimi Turussa? Kirjastot.fi. Viitattu 21.2.2016.
Humalistonkatu 7
Lounais-Suomen Maalaistentalo, Alvar Aalto 1927
7a: asuinkerrostalo ja elokuvateatteri Domino, Pekka Pitkänen ja Olli Kestilä 1955–1956
Humalistonkatu 11 (Rauhankatu 4)
Pekka Pitkänen 1976, yhdistäminen Lääkäriasema Pulssiksi Matti Takala 1999–2003Laaksonen & Nummelin 2013, s. 175.
Humalistonkatu 12 (Puutarhakatu 11–13, Käsityöläiskatu 11)
Aarne Ehojoki ja Veijo Kahra 1956–1957
keskustan korkeimmat asuintalot, 14 kerrosta, toteutettiin liukuvalunaLaaksonen & Nummelin 2013, s. 176.
Humalistonkatu 13 (Rauhankatu 1c)
5-kerroksinen kivitalo, Adrian Thomander 1907–1909, Torsten Strömberg 1928Laaksonen & Nummelin 2013, s. 151.Humalistonkatu 13 , Oikotie. Viitattu 22.2.2016.
talossa mm. Artimer-antiikkiliike vuodesta 1979Reijo Müller, antiikkikauppias, HS Muistot 2012. Viitattu 22.2.2016.
Humalistonkatu 14
ns. Maijalan talo, Frithiof Strandell 1901
ns. Thomanderin talo, Adrian Thomander 1907
molempien entistämistyöt Pekka Mäki 2007Humalistonkatu 14:n talot palautettiin vanhaan asuunsa , Turun Sanomat 15.4.2011. Viitattu 21.2.2016.
Humalistonkatu 15
15a: 6-kerroksinen kivitalo, Adrian Thomander 1910–1912Humalistonkatu 15 , Oikotie. Viitattu 22.2.2016.
talossa aiemmin mm. raittiushotelli Patria ja sisäpihalla kylpylaitos
15b: 8-kerroksinen betonitalo, Viljo Laitsalmi 1956Läntinen Pitkäkatu 22, Oikotie. Viitattu 22.2.2016.
Humalistonkatu 16 (Rauhankatu 3), kaksi 12-kerroksista tornitaloa, 1957

Lähteet

Viitteet

Aiheesta muualla
Mika Lietzénin pohdiskelevia sarjakuvia Humalistonkadun näkymistä Unikankare-sivustolla
Luokka:Turun kadut
Luokka:VII kaupunginosa